Ρινάλντο της Μόντενα

O Ρινάλντο, ιταλ. Rinaldo, (26 Απριλίου 1655 - 26 Οκτωβρίου 1737) από τον Οίκος των Έστε, ήταν δούκας της Μόντενας και του Ρέτζο (1695-1737).

Βιογραφία
Γεννήθηκε στο δουκικό ανάκτορο της Μόντενα και ήταν ο τρίτοςαπό όσους επέζησαν της ενηλικίωσης γιος του Φραγκίσκο Α΄, δούκα της Μόντενα και του Ρέτζο και της τρίτης συζύγου του Λουκρέτσια Μπαρμπερίνι, κόρης του Ταντέο, πρίγκιπα της Παλεστρίνα.Ο Ταντέο ήταν ανιψιός του πάπα Ουρβανού Η΄ Μπαρμπερίνι

Το 1686 έγινε καρδινάλιος, αλλά όταν το 1694 απεβίωσε ο ανιψιός του Φραντσέσκο Β΄ δούκας της Μόντενα και του Ρέτζο, εγκατέλειψε την εκκλησιαστική του σταδιοδρομία για να τον διαδεχθεί. Νυμφεύτηκε την Καρλότα-Φελίσιτας των Γουέλφων-Αννοβέρου, κόρη του πρίγκιπα του Μπράουνσβαϊγκ-Λύνεμπουργκ για να αποκτήσει υποστήριξη από τους συγγενείς της Γερμανούς πρίγκιπες και τους Αψβούργους.Η αδελφή της Βιλελμίνα-Αμαλία είχε παντρευτεί τον Ιωσήφ Α΄ των Αψβούργων-Αυστρίας. Παρά την οικονομική δυσχέρεια του δουκάτου ο γάμος εορτάστηκε με μεγαλοπρέπεια και ο Μαρκαντόνιο Φρανκεσκίνι ανέλαβε να ζωγραφίσει ένα δωμάτιο, το Σαλόνε ντ' ονόρε στο δουκικό ανάκτορο, ως ανάμνηση του γεγονότος.

Η πρώτη του πράξη όταν ανέλαβε δούκας ήταν η μείωση της τιμής του σιταριού και η βελτίωση των συνθηκών των αγροτών. Το 1702 ξέσπασε ο Πόλεμος Διαδοχής της Ισπανίας και δήλωσε ουδετερότητα· παρ' όλα αυτά οι Γάλλοι κατέλαβαν τη Μόντενα και ο Ρινάλντο αναγκάστηκε να διαφύγει στη Μπολόνια. Το 1707 Γερμανικός στρατός, μαζί με τον Ρινάλντο, πολιόρκησαν τη Μόντενα και εξώθησαν τους Γάλλους. Στην τελική Συμφωνία ειρήνης ο Ρινάλντο απέκτησε τη Μιράντολα, αλλά έχασε το Κομάκιο.Mirandola, Comacchio, βρίσκονται στην Εμίλια-Ρομάνα, στην επαρχία της Φερράρα. Το 1710 η Καρλότα-Φελίσιτας, κατά τη διάρκεια της γέννησης του έβδομου τέκνου της, απεβίωσε μαζί με το νεογέννητο.

To 1721, με σκοπό να έχει φιλικότερες σχέσεις με τη Γαλλία, πάντρεψε τον γιο του Φραντσέσκο Γ΄ με την Σαρλότ-Αγκλαέ των Βουρβόνων, κόρη του Φιλίππου Β΄ δούκα της Ορλεάνης και αντιβασιλιά ως την ενηλικίωση του Λουδοβίκου ΙΕ΄ της Γαλλίας. Η νύφη έφερε μία τεράστια προίκα 1.800.800 λιβρών, το ήμισυ της οποίας ήταν προσφορά του Λουδοβίκου ΙΕ΄ με την προτροπή του αντιβασιλιά. Η Σαρλότ-Αγκλαέ έλαβε, ως γαμήλιο δώρο από τους Έστε, διαμάντια και πορτρέτα του μελλοντικού συζύγου της. Αργότερα η νέα νύφη, με την ανήθικη συμπεριφορά της, προκάλεσε προβλήματα στο γάμο της.

Για να ησυχάσει η Αυλή, έκτισε ξεχωριστό κτήριο στη Ριβάλτα. Τελευταίος δούκας της Πάρμας ήταν ο Αντόνιο Φαρνέζε και για να αποκτήσει το δουκάτο ο Ρινάλντο, πάντρεψε την κόρη του με τον Αντόνιο. Όμως δεν απέκτησαν παιδιά και το 1731 που απεβίωσε ο Αντόνιο τον διαδέχθηκε η ανιψιά του Ελισάβετ Φαρνέζε, που το έδωσε στο γιο της Κάρολο Γ΄ των Βουρβόνων, μελλοντικό βασιλιά της Ισπανίας.

Το 1733 ξεκίνησε ο Πόλεμος Διαδοχής της Πολωνίας. Ο Ρινάλντο ήταν τυπικά ουδέτερος, μυστικά όμως με την Αυστρία. Πάλι οι Γάλλοι εισέβαλαν και αναγκαστικά διέφυγε στη Μπολόνια. Με την ειρήνη του 1736 απέκτησε την κομητεία της Νοβελάρα και του Μπανιόλο.Novellara, Bagnolo in Piano, βρίσκονται στην Ρέτζο Εμίλια, στην επαρχία Εμίλια-Ρομάνα. Απεβίωσε το 1737 και τον διαδέχθηκε ο μόνος επιζήσας γιος του Φραγκίσκος Γ΄.

Οικογένεια
To 1696 νυμφεύτηκε στη Μόντενα την Καρλόττα-Φελίσιτας των Γουέλφων-Αννοβέρου, κόρη του Ιωάννη-Φρειδερίκου πρίγκιπα του Μπράουνσβαϊγκ-Λύνεμπουργκ και είχε τέκνα:
 Μπενεντίκτα-Μαρία-Ερνέστα 1697-1777, δεν παντρεύτηκε.
 Φραγκίσκος Γ΄ δούκας της Μόντενα και του Ρέτζο.
 Αμαλία-Τζουζεπίνα 1699-1778, παντρεύτηκε τον μαρκήσιο του Βιλενέφ.
 Τζαν Φεντερίκο 1700-1727, απεβίωσε 27 ετών.
 Ερριέτα 1702-1777, παντρεύτηκε πρώτα τον Αντώνιο Φαρνέζε δούκα της Πάρμας και μετά τον Λεοπόλδο λαντγκράβο του Έσσε-Ντάρμστατ, γιο του Φιλίππου.

Από μία εκτός γάμου σχέση του είχε γιο τον:
 (νόθος) Ρινάλντο, ιππότης του Ρέτζο, παντρεύτηκε την Φελίσιτε ντε Καναπάν και γιος τους ήταν ο Φραντσέσκο-Μαρία ιππότης του Ρέτζο. Ο τελευταίος είχε δισεγγονό τον Πιερ-Γκουστάβ Τουτάν-Μπωρεγκάρ στρατηγό των Νοτίων στις Η.Π.Α. Άλλος διάσημος απόγονός του είναι ο σκηνοθέτης Γκόντφρεϋ Ρέτζιο.

Πρόγονοι

Αναφορές

Πηγές
Alessandro Cont, "Sono nato principe libero, tale voglio conservarmi”: Francesco II d’Este (1660-1694), “Memorie Scientifiche, Giuridiche, Letterarie”, Accademia Nazionale di Scienze Lettere e Arti di Modena, ser. 8, 12 (2009), 2, pp. 407–459
Francesco II d' Este

Κατηγορία:Οίκος των Έστε
Κατηγορία:Δούκες της Μόντενα
Κατηγορία:Δούκες του Ρέτζο
Κατηγορία:Ιταλοί καρδινάλιοι